CELEX: 62012CA0172
Language: el
Date: 2013-09-26 00:00:00
Title: Υπόθεση C-172/12 P: Απόφαση του Δικαστηρίου (ένατο τμήμα) της 26ης Σεπτεμβρίου 2013 — EI du Pont de Nemours and Company κατά Ευρωπαϊκής Επιτροπής, DuPont Performance Elastomers LLC, DuPont Performance Elastomers SA (Αναίρεση — Ανταγωνισμός — Συμπράξεις — Αγορά ελαστικού χλωροπρενίου — Καθορισμός των τιμών και κατανομή της αγοράς — Παράβαση του άρθρου 81 ΕΚ — Καταλογισμός της συνιστώσας παράβαση συμπεριφοράς θυγατρικής στη μητρική εταιρία της — Έλεγχος ασκούμενος από κοινού από δύο μητρικές εταιρίες — Αποφασιστικής σημασίας επιρροή — Αλληλέγγυα και εις ολόκληρον ευθύνη — Παραγραφή — Έννομο συμφέρον)

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/27
            
         Απόφαση του Δικαστηρίου (ένατο τμήμα) της 26ης Σεπτεμβρίου 2013 — EI du Pont de Nemours and Company κατά Ευρωπαϊκής Επιτροπής, DuPont Performance Elastomers LLC, DuPont Performance Elastomers SA
   (Υπόθεση C-172/12 P) (1)
   
   (Αναίρεση - Ανταγωνισμός - Συμπράξεις - Αγορά ελαστικού χλωροπρενίου - Καθορισμός των τιμών και κατανομή της αγοράς - Παράβαση του άρθρου 81 ΕΚ - Καταλογισμός της συνιστώσας παράβαση συμπεριφοράς θυγατρικής στη μητρική εταιρία της - Έλεγχος ασκούμενος από κοινού από δύο μητρικές εταιρίες - Αποφασιστικής σημασίας επιρροή - Αλληλέγγυα και εις ολόκληρον ευθύνη - Παραγραφή - Έννομο συμφέρον)
   2013/C 344/46
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: EI du Pont de Nemours and Company (εκπρόσωποι: J. Boyce, A. Lyle-Smythe, Solicitors)
   
      Λοιποί διάδικοι στη διαδικασία: Ευρωπαϊκή Επιτροπή (εκπρόσωποι: V. Bottka και A. Biolan), DuPont Performance Elastomers LLC, DuPont Performance Elastomers SA (εκπρόσωποι: J. Boyce και A. Lyle-Smythe, solicitors)
   
      Αντικείμενο
   
   Αίτηση αναιρέσεως κατά της αποφάσεως του Γενικού Δικαστηρίου (έβδομο τμήμα), της 2ας Φεβρουαρίου 2012, T-76/08, EI du Pont de Nemours κ.λπ. κατά Επιτροπής, με την οποία το Γενικό Δικαστήριο απέρριψε προσφυγή με αίτημα τη μερική ακύρωση της αποφάσεως C(2007) 5910 τελικό της Επιτροπής, της 5ης Δεκεμβρίου 2007, περί διαδικασίας εφαρμογής του άρθρου 81 ΕΚ και του άρθρου 53 της Συμφωνίας ΕΟΧ (υπόθεση COMP/F/38.629 — ελαστικό χλωροπρενίου), η οποία αφορά σύμπραξη σχετική με την αγορά του ελαστικού χλωροπρενίου στον Ευρωπαϊκό Οικονομικό Χώρο (ΕΟΧ), με αντικείμενο την κατανομή της αγοράς και τον καθορισμό των τιμών, καθώς και, επικουρικώς, την ακύρωση ή την μείωση του προστίμου που επιβλήθηκε στις τότε προσφεύγουσες — Κοινή επιχείρηση — Καταλογισμός της συνιστώσας παράβαση συμπεριφοράς
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει την EI du Pont de Nemours and Company στα δικαστικά έξοδα.
            
         
      (1)  ΕΕ C 194 της 30.6.2012.